# Ενδεικτικές δραστηριότητες για την περιγραφική αξιολόγηση

Οι μαθητές/τριες μπορούν να αξιολογηθούν με φόρμες αυτο-αξιολόγησης. Μπορούν, επίσης, να αξιολογηθούν από τον/την εκπαιδευτικό και μέσω παρατήρησης σε σχέση με τον τρόπο εργασίας και συνεργασίας τους, αλλά και σε σχέση με την ανάπτυξη των δεξιοτήτων στις οποίες στόχευε το πρόγραμμα. Οι παρατηρήσεις θα αποτυπώνονται με κλίμακες.

**Φύλλα περιγραφικής αυτο-αξιολόγησης**

Δεδομένου ότι το 7ο εργαστήριο εστιάζει στον αναστοχασμό για το πρόγραμμα και στην αυτο-αξιολόγηση των μαθητών/τριών, δεν απαιτείται επιπρόσθετο ερωτηματολόγιο περιγραφικής αυτο-αξιολόγησης.

Ωστόσο, δίνεται ένα δείγμα για την περίπτωση που, για λόγους έλλειψης χρόνου, το 7ο εργαστήριο παραλειφθεί.

|  |  |
| --- | --- |
| Τίτλος προγράμματος |  |
| Κατά τη γνώμη μου, ο  σημαντικότερος στόχος του προγράμματος ήταν … |  |
| Το πρόγραμμα με έμαθε  … |  |
| Το πρόγραμμα με  βοήθησε να μπορώ … |  |
| Το πρόγραμμα με βοήθησε να αναθεωρήσω  την άποψή μου … |  |
| Στο πρόγραμμα μου  άρεσε … |  |
| Στο πρόγραμμα θα  άλλαζα … |  |
| Η συμβολή μου στο  πρόγραμμα ήταν … |  |
| Η συνεργασία μου με την  ομάδα ήταν … |  |
| Από όσα έργα έκανα  μόνος/η μου ή με την ομάδα μου θα επέλεγα … |  |

Σημειώνεται ότι το φύλλο εργασίας, κατάλληλα τροποποιημένο, θα μπορούσε να δίνεται στο τέλος κάθε εργαστηρίου.